CELEX: 32022R0047
Language: lt
Date: 2022-01-13 00:00:00
Title: Komisijos įgyvendinimo reglamentas (ES) 2022/47 2022 m. sausio 13 d. kuriuo leidžiama pateikti rinkai arabinio kavamedžio Coffea arabica L. ir (arba) didžiojo kavamedžio Coffea canephora Pierre ex A. Froehner džiovintą vaisių minkštimą ir jo užpilą kaip trečiosios šalies tradicinį maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE)

2022 1 14   
               
               
                  LT
               
               
                  Europos Sąjungos oficialusis leidinys
               
               
                  L 9/29
               
            
         KOMISIJOS ĮGYVENDINIMO REGLAMENTAS (ES) 2022/47
         2022 m. sausio 13 d.
         kuriuo leidžiama pateikti rinkai arabinio kavamedžio Coffea arabica L. ir (arba) didžiojo kavamedžio Coffea canephora Pierre ex A. Froehner džiovintą vaisių minkštimą ir jo užpilą kaip trečiosios šalies tradicinį maisto produktą pagal Europos Parlamento ir Tarybos reglamentą (ES) 2015/2283 ir kuriuo iš dalies keičiamas Komisijos įgyvendinimo reglamentas (ES) 2017/2470
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 15 straipsnio 4 dalį,
         kadangi:
         
                     (1)
                  
                  
                     Reglamente (ES) 2015/2283 nustatyta, kad pateikti Sąjungos rinkai galima tik leidžiamus naudoti ir į Sąjungos sąrašą įtrauktus naujus maisto produktus. Trečiosios šalies tradicinis maisto produktas – naujas maisto produktas, apibrėžtas Reglamento (ES) 2015/2283 3 straipsnio 2 dalies c punkte;
                  
               
                     (2)
                  
                  
                     Komisijos įgyvendinimo reglamente (ES) 2017/2468 (2) nustatyti trečiųjų šalių tradiciniams maisto produktams taikomi administraciniai ir moksliniai reikalavimai;
                  
               
                     (3)
                  
                  
                     pagal Reglamento (ES) 2015/2283 8 straipsnį Komisijos įgyvendinimo reglamentu (ES) 2017/2470 (3) nustatytas Sąjungos leidžiamų naudoti naujų maisto produktų sąrašas;
                  
               
                     (4)
                  
                  
                     pagal Reglamento (ES) 2015/2283 15 straipsnio 4 dalį Komisija turi priimti sprendimą dėl leidimo pateikti Sąjungos rinkai trečiosios šalies tradicinį maisto produktą;
                  
               
                     (5)
                  
                  
                     2020 m. gegužės 6 d. bendrovė „Societé de Produits Nestlé SA“ (toliau – pareiškėja) pagal Reglamento (ES) 2015/2283 14 straipsnį pranešė Komisijai apie savo ketinimą pateikti Sąjungos rinkai arabinio kavamedžio Coffea arabica L. ir didžiojo kavamedžio Coffea canephora Pierre ex A. Froehner džiovintą vaisių minkštimą ir jo užpilą kaip tradicinį trečiosios šalies maisto produktą. Pareiškėja paprašė, kad Coffea arabica L. ir Coffea canephora Pierre ex A.Froehner džiovintas vaisių minkštimas ir jo užpilas būtų naudojami kaip užpilų (įskaitant paruoštus gerti gėrimus) ir aromatizuotų gėrimų, skirtų plačiajai visuomenei, sudedamoji dalis;
                  
               
                     (6)
                  
                  
                     2020 m. lapkričio 13 d. bendrovė „Luigi Lavazza SpA“ (toliau – pareiškėja) pagal Reglamento (ES) 2015/2283 14 straipsnį pranešė Komisijai apie savo ketinimą pateikti Sąjungos rinkai kavamedžių Coffea arabica L. ir Coffea canephora Pierre ex A. Froehner džiovintą vaisių minkštimą ir jo užpilą kaip tradicinį trečiosios šalies maisto produktą. Pareiškėja paprašė, kad Coffea arabica L. ir Coffea canephora Pierre ex A. Froehner džiovintas vaisių minkštimas ir jo užpilas būtų naudojami kaip užpilų ir aromatizuotų gėrimų, skirtų plačiajai visuomenei, sudedamoji dalis;
                  
               
                     (7)
                  
                  
                     pagal Įgyvendinimo reglamento (ES) 2017/2468 7 straipsnio 2 dalį Komisija paprašė pareiškėjų pateikti papildomos informacijos dėl pranešimo galiojimo. „Societé de Produits Nestlé SA“ pateikė prašomą informaciją 2020 m. liepos 17 d., 2020 m. lapkričio 17 d. ir 2020 m. gruodžio 23 d., o „Luigi Lavazza SpA“ – 2021 m. balandžio 2 d.;
                  
               
                     (8)
                  
                  
                     iš pareiškėjų pateiktų duomenų matyti, kad Coffea arabica L. ir (arba) Coffea canephora Pierre ex A. Froehner džiovintas vaisių minkštimas ir jo užpilas nuo seno saugiai naudojami maistui Jemene, Etiopijoje ir Bolivijoje;
                  
               
                     (9)
                  
                  
                     2021 m. sausio 4 d. ir 2021 m. balandžio 6 d. Komisija pagal Reglamento (ES) 2015/2283 15 straipsnio 1 dalį persiuntė galiojančius pranešimus valstybėms narėms ir Europos maisto saugos tarnybai (toliau – Tarnyba);
                  
               
                     (10)
                  
                  
                     per Reglamento (ES) 2015/2283 15 straipsnio 2 dalyje nustatytą keturių mėnesių laikotarpį valstybės narės arba Tarnyba Komisijai nepateikė tinkamai pagrįstų prieštaravimų dėl Coffea arabica L. ir (arba) Coffea canephora Pierre ex A.Froehner džiovinto vaisių minkštimo ir jo užpilo pateikimo Sąjungos rinkai saugos;
                  
               
                     (11)
                  
                  
                     2021 m. gegužės 27 d. Tarnyba paskelbė techninę ataskaitą „Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (ES) 2015/2283“ (4), grindžiamą „Société de Produits Nestlé SA“ pranešimu;
                  
               
                     (12)
                  
                  
                     2021 m. rugsėjo 2 d. Tarnyba paskelbė techninę ataskaitą „Technical Report on the notification of dried cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (ES) 2015/2283“ (5), grindžiamą „Luigi Lavazza SpA.“ pranešimu;
                  
               
                     (13)
                  
                  
                     tose ataskaitose Tarnyba padarė išvadą, kad turimi duomenys apie Coffea arabica L. ir Coffea canephora Pierre ex A. Froehner džiovinto vaisių minkštimo ir jo užpilo sudėtį ir pasiūlytas naudojimo paskirtis nekelia susirūpinimo dėl saugos;
                  
               
                     (14)
                  
                  
                     todėl Komisija turėtų leisti pateikti Sąjungos rinkai Coffea arabica L. ir (arba) Coffea canephora Pierre ex A. Froehner džiovintą vaisių minkštimą ir jo užpilą kaip trečiosios šalies tradicinį maisto produktą ir atitinkamai atnaujinti Sąjungos leidžiamų naudoti naujų maisto produktų sąrašą;
                  
               
                     (15)
                  
                  
                     Tarnyba nuomonėje pažymėjo, kad vaikams, nėščioms ar krūtimi maitinančioms moterims nerekomenduojama vartoti gėrimų, kurių sudėtyje yra kofeino, jei kofeino kiekis viršija 150 mg/l, kaip nustatyta Europos Parlamento ir Tarybos reglamente (ES) Nr. 1169/2011 (6). Todėl, jei produkto, kurio sudėtyje yra naujo maisto produkto, sudėtyje yra daugiau kaip 150 mg/l kofeino, turėtų būti pateiktas ženklinimas, kad vartotojai būtų tinkamai informuojami apie kofeino kiekį ir kad šio produkto nerekomenduojama vartoti vaikams, nėščioms ir krūtimi maitinančioms moterims;
                  
               
                     (16)
                  
                  
                     kavamedžio vaisių minkštimas, pateikiamas rinkai kaip skirtas užpilams ruošti, turėtų būti ženklinamas, kad vartotojai būtų tinkamai informuojami apie produkto paruošimą;
                  
               
                     (17)
                  
                  
                     todėl Įgyvendinimo reglamentas (ES) 2017/2470 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede nurodyti kavamedžių Coffea arabica L. ir (arba) Coffea canephora Pierre ex A.Froehner džiovintas vaisių minkštimas ir jo užpilas įtraukiami į Sąjungos leidžiamų naudoti naujų maisto produktų sąrašą, nustatytą Įgyvendinimo reglamente (ES) 2017/2470, kaip tradicinis trečiosios šalies maisto produktas.
            Į 1 dalyje nurodyto Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.
         
         
            2 straipsnis
            Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 13 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 327, 2015 12 11, p. 1.
         
            (2)  2017 m. gruodžio 20 d. Komisijos įgyvendinimo reglamentas (ES) 2017/2468, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomi trečiųjų šalių tradiciniams maisto produktams taikomi administraciniai ir moksliniai reikalavimai (OL L 351, 2017 12 30, p. 55).
         
            (3)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).
         
            (4)  EFSA pagalbiniai leidiniai, https://doi.org/10.2903/sp.efsa.2021.EN-6657.
         
            (5)  EFSA pagalbiniai leidiniai, https://doi/10.2903/sp.efsa.2021.EN-6808.
         
            (6)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18).
      
      
         
            PRIEDAS
            Įgyvendinimo reglamento (ES) 2017/2470 priedas iš dalies keičiamas taip:
            
                        (1)
                     
                     
                        1 lentelėje (Leidžiami naudoti nauji maisto produktai) įterpiamas šis įrašas:
                        
                                    Leidžiamas naudoti naujas maisto produktas
                                 
                                 
                                    Naujo maisto produkto naudojimo sąlygos
                                 
                                 
                                    Papildomi specialieji ženklinimo reikalavimai
                                 
                                 
                                    Kiti reikalavimai
                                 
                              
                                    „Coffea arabica L. ir (arba) Coffea canephora Pierre ex A. Froehner džiovintas vaisių minkštimas ir jo užpilas (tradicinis maisto produktas iš trečiosios šalies)
                                 
                                 
                                    Nurodyta maisto produktų kategorija
                                 
                                 
                                    Didžiausias leidžiamas kiekis
                                 
                                 
                                    Ženklinant maisto produktus, kurių sudėtyje yra naujo maisto produkto, nurodomas naujo maisto produkto pavadinimas „kavamedžio vaisių minkštimas“ ir (arba) „cascara (kavamedžio vaisių minkštimas)“ ir (arba) „kavamedžio vaisių minkštimo užpilas“ ir (arba) „džiovinto kavamedžio vaisių minkštimo užpilas“.
                                    Jei produkto, kurio sudėtyje yra naujo maisto produkto, sudėtyje yra daugiau kaip 150 mg/l kofeino (kaip tokio arba po paruošimo), jis ženklinamas šia nuoroda: „Daug kofeino. Nerekomenduojama vaikams, nėščioms ar krūtimi maitinančioms moterims“ tame pačiame regėjimo lauke kaip ir maisto produkto pavadinimas, po to nurodomas kofeino kiekis mg/100 ml.
                                    Tipiški užpilai ruošiami iki 6 g kavamedžio vaisių minkštimo užpilant 100 ml karšto vandens (> 75 °C). Dėl kavamedžio vaisių minkštimo, kuris pateikiamas rinkai užpilams ruošti, vartotojui pateikiamos paruošimo instrukcijos.“
                                 
                                 
                                     
                                 
                              
                                    Kavamedžio vaisių minkštimas iš Coffea arabica L. ir (arba) Coffea canephora Pierre ex A. Froehner užpilams ruošti
                                 
                                 
                                     
                                 
                              
                                    Kava, kavos ir cikorijos ekstraktai, tirpioji kava, arbata, žolelių ir vaisių užpilai, kavos pakaitalai, kavos mišiniai ir tirpūs mišiniai karštiems gėrimams (ir jų aromatizuoti analogai).
                                 
                                 
                                     
                                 
                              
                                    Aromatizuoti ir nearomatizuoti nealkoholiniai paruošti vartoti gėrimai
                                 
                                 
                                     
                                 
                              
                  
                        2.
                     
                     
                        Į 2 lentelę (Specifikacijos) įrašomas šis įrašas:
                        
                                    Leidžiami naudoti nauji maisto produktai
                                 
                                 
                                    Specifikacijos
                                 
                              
                                    „Coffea arabica L. ir (arba) Coffea canephora Pierre ex A.Froehner džiovintas vaisių minkštimas ir jo užpilas (tradicinis maisto produktas iš trečiosios šalies)
                                 
                                 
                                    
                                       Aprašymas / apibrėžtis:
                                    
                                    Tradicinį maisto produktą sudaro džiovintas Coffea arabica L. ir (arba) Coffea canephora Pierre ex A. Froehner (gentis: Coffea šeima: Rubiaceae) kavamedžių neskrudintų vaisių minkštimas ir jo užpilas. Užpilas gali būti naudojamas kaip užpilas, taip pat koncentruotas arba džiovintas.
                                    Sunokę kavamedžio vaisiai surenkami, prieš džiovinimą arba po jo kavos pupelės mechaniškai pašalinamos, paliekant džiovintą kavamedžio vaisių minkštimą, kurį galima sumalti į miltelius.
                                    Atskirtas kavamedžio vaisių minkštimas taip pat vadinamas cascara pagal ispanų kalbos žodį „cáscara“, t. y. „luobele“.
                                    Paprastai užpilas paruošiamas kelioms minutėms užpilant iki 6 g cascara minkštimo arba luobelės 100 ml karšto vandens (> 75 °C) ir po to pilant per košiklį arba naudojant atitinkamus kiekius džiovintuose arba tirpiuose užpiluose.
                                    
                                       Džiovinto kavamedžio vaisių minkštimo sudėtis:
                                    
                                    
                                                 
                                             
                                             
                                                Vanduo: < 18 %
                                             
                                          
                                                 
                                             
                                             
                                                Vandens aktyvumas (aw): ≤ 0,65
                                             
                                          
                                                 
                                             
                                             
                                                Peleningumas: < 10,4 % SM
                                             
                                          
                                                 
                                             
                                             
                                                Baltymai: < 15 % SM
                                             
                                          
                                                 
                                             
                                             
                                                Riebalai: < 5 % SM
                                             
                                          
                                                 
                                             
                                             
                                                Angliavandeniai: < 85 % SM
                                             
                                          
                                       Mikrobiologiniai kriterijai:
                                    
                                    
                                                 
                                             
                                             
                                                Aerobinių bakterijų skaičius: < 104 KSV/g
                                             
                                          
                                                 
                                             
                                             
                                                Bendras mielių ir pelėsių skaičius: < 100 KSV/g
                                             
                                          
                                                 
                                             
                                             
                                                Enterobakterijos: < 50 KSV/g
                                             
                                          
                                                 
                                             
                                             
                                                Salmonelės: Nėra 25 gramuose
                                             
                                          
                                                 
                                             
                                             
                                                
                                                   Bacillus cereus: < 100 KSV/g
                                             
                                          
                                       Mikotoksinai:
                                    
                                    
                                                 
                                             
                                             
                                                Ochratoksinas A: < 5,0 μg/kg
                                             
                                          
                                                 
                                             
                                             
                                                Aflatoksinas B1: < 2,0 μg/kg
                                             
                                          
                                                 
                                             
                                             
                                                Aflatoksinas B1, B2, G1, G2 (bendras kiekis): < 4,0 μg/kg
                                             
                                          
                                       Sunkieji metalai:
                                    
                                    
                                                 
                                             
                                             
                                                Kadmis (Cd): < 0,05 mg/kg
                                             
                                          
                                                 
                                             
                                             
                                                Švinas (Pb): < 1,0 mg/kg
                                             
                                          
                                                 
                                             
                                             
                                                Varis: ≤ 50 mg/kg
                                             
                                          
                                                 
                                             
                                             
                                                Gyvsidabris: ≤ 0,02 mg/kg
                                             
                                          
                                                 
                                             
                                             
                                                Arsenas: ≤ 0,2 mg/kg
                                             
                                          
                                       Priemaišos:
                                    
                                    
                                                 
                                             
                                             
                                                Benzo(a)pirenas: < 10,0 μg/kg
                                             
                                          
                                                 
                                             
                                             
                                                Benzo(a)pireno, benz(a)antraceno, benzo(b)fluoranteno ir chrizeno bendras kiekis < 50,0 μg/kg
                                             
                                          
                                       Pesticidai:
                                    
                                    Pesticidų koncentracija tradiciniuose maisto produktuose turi atitikti Reglamente (EB) Nr. 396/2005 nustatytas koncentracijas „0639000“„Žolelių užpilams iš bet kurių kitų augalo dalių“.
                                    KSV: kolonijas sudarantys vienetai.
                                    SM: Sausoji medžiaga“